Halonen, Tarja Kaarina
(Helsinki, Finnország, 1943. 12. 24. –)

Politikus, államfő. Szociáldemokrata politikusként 1977–196 között a helsinki városi képviselő-testület tagja. 1979-től országgyűlési képviselő, 1984–1987 között a parlament szociális bizottságának elnöke. 1987–1990 között szociális és egészségügyi miniszter, 1990–1991 között igazságügy-miniszter, 1989–1991 között az északi államok együttműködési minisztere, 1995–2000 között külügyminiszter. 2000-ben a közvetlen elnökválasztás második fordulójában a Finn Köztársaság első női elnökévé választották, majd 2006-ban újraválasztották. Köztársasági elnökként a társadalmon belüli és nemek közötti egyenjogúság szószólója, a kül- és biztonságpolitikában pedig az emberi jogok, a demokrácia és a jogállamiság védelmezője.

Irodalom:
•	http://en.wikipedia.org/wiki/Tarja_Halonen

(Bereczki András)